Гладиаторски борби и римски театър на Античен фестивал Филипопол 2011 | newsart.net
Гладиаторски борби и римски театър на Античен фестивал Филипопол 2011
Съб., 28/05/2011 - 09:36 — Ели Добрева
Античен фестивал Филипопол |
Небет тепе |
Сб, 28/05/2011 - 15:00 - Нд, 29/05/2011 - 15:30
Трети фестивал, посветен на античния Филипопол бе открит в Пловдив с тържествен античен обред на Небет тепе. До 29 май посетителите на Стария град ще имат възможност да се потопят в атмосферата на античния свят, гладиаторските битки и дори римската кухня.
"Сдружение за антични и средновековни реконструкции - Сила" за трети път събира клубовете си и заедно със сдружение Чигот, свободни и необвързани реенактори от България и чужбина ще направи възстановка на античното минало на България. Таззи година фестивалът се осъществява и със специалното съдействие на НГДЕК – София.
Основните действия в рамките на феста ще бъдат на Небет тепе и Античния тетър, разказаха организаторите. Идеята е да се популяризира и представи епохата на античния Филипопол, да се запознаят хората с историческото и културното наследство, да бъдат пренесени зрителите в отдавна отминалите времена.
След 2000 години Античният театър отново ще бъде огласен от римляни и траки. Ще бъдат пресъздадени сцени от ежедневния живот на хората по онова време. Ще бъдат показани пазар на роби,гладиаторски борби, религиозни ритуали, римски театър и антична поезия, римска кухня и жива история.
Посетителите ще могат да видят и се запознаят с античното облекло и въоръжение. Ето и програмата за 28 и 29 май.
Събота 28-ми май
Античния театър:
15:00 Пазар на роби.
15:30 Гладиаторски боеве
16:30 Религиозен ритуал
17:00 Рецитал на антична поезия
17:30 Римски театър
Неделя 29-ти май
Небет Тепе:
12:00 Музей на открито
13:00 Римска кухня